
Mga tampok na usapin kaugnay 
ng kasalukuyang laban ng mga 
manggagawang Pilipino para sa 
P125 na karagdagang sahod 


ubos na sinusuportahan ng Partido 
Komunista ng Pilipinas ang pakikibaka ng 
masang manggagawang Pilipino para sa 
P125 panlahatang karagdagang sahod. Ito 
ay ganap na makatwiran at kagyat na kinakailangan sa 
harap ng matinding hambalos sa masang anakpawis ng 
kasalukuyang masidhing krisis sa ekonomya. 

Kinukundena ng Partido ang mga maniobra ng rehimeng 
Macapagal-Arroyo upang ibasura ang kahilingan para sa 
karagdagang sahod. Mahigpit na itinataguyod ng rehimen 
ang neokolonyal na patakaran ng murang lakas-paggawa. 
Nagsisinsin ng hanay ang malalaking kapitalista, ang 
reaksyunaryong estado at mga petiburges na grupong 
repormista sa hangaring hadlangan ang pagsulong ng 
paglaban ng mga manggagawa. 

Sabay-sabay nilang binibigkas ang mga propaganda 
kontra sa makabuluhang pagdaragdag sa sahod sa 
pagtatangkang lunurin ang sigaw ng mga manggagawa. 
Todo-larga ang kanilang makinaryang pampropaganda 

upang labanan ang pagtataas ng sahod at bigyang- 
matwid ang patakaran ng murang lakas-paggawa. 

Hindi na nila direktang pinasusubalian ang 
makatwirang batayan ng kahilingan para sa 
karagdagang sahod. Hindi na mapagtatakpan ng 
kahit anong pagduduktor sa estadistika o paghahabi 
ng mga magandang larawan ang nagdudumilat na 
sitwasyon ng malawakang karukhaan. Naghuhumiyaw 
ang pangangailangan at pagkamakatarungan ng 
pagdaragdag sa sahod ng mga manggagawa. 

Sa kanilang propaganda, 


US at itinataguyod ng reaksyunaryong estado ay isa 
sa mga haligi ng pagsasamantala sa kasalukuyang 
malakolonyal at malapyudal na sistemang panlipunan. 
Ang pambabarat sa sahod ng mga manggagawang 
Pilipino ang pangunahing paraan ng pambubusabos sa 
mga manggagawang Pilipino. 

Kinakailangang militanteng ipaglaban ng mga 
manggagawa ang karagdagang sahod upang mapigilan 
ang tuluy-tuloy na pagdausdos ng kanilang kabuhayan. 
Kinakailangang ilantad ang B kahungkagan at 


pinalalabas nilang ang pagda- 
ragdag sa sahod ng mga 
manggagawa ay makasasama 
sa ekonomya ng bansa dahil 
magbubunsod ito ng pagsasara 
o pagkalugi ng mga kumpanya 
at pipigil sa pagpasok ng 
bagong dayuhang pamumu- 


..ang higit na mas maraming kaso 
ng tanggalan sa trabaho ay hindi 
dulot ng pagdaragdag sa sahod. 
Bagkus, dulot ito ng walang 
patumanggang pagsasakatuparan ng 
“pleksibilisasyon” sa paggawa na 
isinasagawa ng malalaking 
kapitalistang dayuhan at lokal. 


hunan. Higit sa lahat, ang mga 
ito ay problema ng malalaking 
kapitalistang dayuhan at mga kasabwat nila. Subalit 
nais nilang palabasin na ang mga ito, sa kalaunan, ay 
problema ng mga manggagawa. Ginagamit nila ang 
mga bulaan, baluktot at tahasang maka-imperyalistang 
argumento upang atakihin ang paninindigan at 
pakikibaka ng mga manggagawa at mamamayan para 
sa dagdag na sahod. 

Sinisikap palabasin ng rehimeng Macapagal- 
Arroyo at ng mga propagandista ng malaking kapital na 
ang paggigiit ng karagdagang P125 sa arawang sahod 
ng mga manggagawa ay isang paninindigang hindi 
realistiko at kontra-kaunlaran. Ihinahapag nila ang 
mga “alternatibo” sa hangaring ipakita na mayroong 
iba pang “mas pleksibleng” opsyon, sa labas ng 
pagbibigay ng karagdagang sahod na makatutulong sa 
mga manggagawa na harapin ang matinding krisis. 

Gayunman, anumang palamuting “alternatibo” ay 
hindi makatutugon sa pangangailangan para sa dagdag 
na sahod. Ang paninindigan para sa dagdag na sahod 
kailanma”y hindi matitibag ng mapanlinlang na mga 
“alternatibong” ito. 

Ang usapin ng mababang sahod at ng kahilingan 
para sa dagdag na sahod ay isang sentral na usapin para 
sa mga manggagawang Pilipino. Ang patakaran ng 
murang lakas-paggawa na ipinataw ng imperyalismong 


pagkabulaan ng lahat ng argumento kontra sa dagdag na 
sahod. Kailangang ilinaw at palaganapin ang kawastuan 
at pagkamakatwiran ng pananaw at paninindigan ng 
mga manggagawa at sa gayong batayan din ay makabig 
ang malawak na suporta ng mamamayang Pilipino. 


Ang tunay na mga ugat ng papalaking 
disempleyo 

Isa lamang hungkag na panakot sa mga 
manggagawa ang katwirang ang pagdaragdag sa sahod 
ay magreresulta sa malawakang pagsasara ng mga 
empresa at tanggalan sa trabaho ng mga manggagawa. 
Isinasangkalan ng malalaking kapitalista ang gipit na 
kalagayan ng maliliit na negosyo upang pagtakpan ang 
katotohanang ang malalaking kapitalista ang may higit 
na malaking kasalanan sa malawakang tanggalan ng 
mga manggagawa. Pinagtatakpan din nito ang tunay 
na dahilan ng kagipitan ng maliliit na negosyo---ang 
patakarang liberalisasyon na nagsisilbi sa interes 
ng malalaking kapitalista. Inilalayo ng argumentong 
ito ang pansin sa katotohanang labis-labis ang 
kakayahan ng malalaking kapitalista na ibigay ang 
P125 dagdag sa arawang sahod kung isasaalang-alang 
ang produktibidad ng mga manggagawa sa mga 
malalaking empresang ito. 

Nangungunang mga dahilan ng permanenteng pagsasara/retrenchment at bilang ng 
apektadong mga manggagawa (Enero-Mayo 2001) 
Dahilan Kabuuang Nagsarang | Nagbawas ng Apektadong 
bilang ng empresa | empresa manggagawa manggagawa 
Total 1083 218 870 26,911 
Reorganisasyon/redundancy 498 8 493 7,084 
Pagbagsak ng demand 222 67 156 8,626 
Pagkalugi 146 65 81 3,188 
Kakulangan ng kapital 53 24 30 2,311 
Mataas na gastos sa produksyon 41 10 31 2,364 


Pinagkunan: Bureau of Labor and Employment Statistics 


Una sa lahat, pansinin natin ang mga dahilan 
sa malawakang tanggalan ng mga manggagawa 
kamakailan. Tingnan natin ang isang sarbey ng Bureau 
of Labor and Employment Statistics (BLES) ng 
Department of Labor and Employment (DOLE) na 
ginawa nitong Hunyo 2001. Kinasangkutan ito ng 
1,083 empresang nag-ulat na nagsara o nagtanggal 
ng mga manggagawa nitong Enero-Mayo 2001 na 
nagresulta sa pagdisempleyo ng 26,901 manggagawa. 
Tinukoy ng 80% sa mga empresang ito na ang kanilang 
pagsasara o pagtatanggal ng mga manggagawa ay 
dulot pangunahin ng mga sumusunod: reorganization/ 
downsizing/redundancy o pagrereorganisa/pagbabawas 
ng tauhan/pag-aalis ng mga labis (46%), kawalan 
ng pamilihan o bumibili 20.5%) at pagkaluging 
pampinansya (13.5%). Ang mga ito ang aktwal na 
naging sanhi ng pagtatanggal ng 21,521 manggagawa 
o 80% ng kabuuang nawalan ng trabaho sa panahong 
ito. Lumabas din sa sarbey na ito na halos 80% ng mga 
manggagawang tinanggal sa o nawalan ng trabaho ay 
nagmula sa malalaki at relatibong malalaking empresa 
na nag-eempleyo ng 100 o higit pang manggagawa. 

Sa kabilang panig, mahigit lamang 2% ng mga 
empresang nag-ulat ang nagsabing ang pagtataas ng 
sahod ang naging sanhi ng kanilang pagsasara o 
pagtatanggal ng mga manggagawa. 

Samakatwid, ang higit na mas maraming kaso ng 
tanggalan sa trabaho ay hindi dulot ng pagdaragdag 
sa sahod. Bagkus, dulot ito ng walang patumanggang 
pagsasakatuparan ng “pleksibilisasyon” ng paggawa 

na isinasagawa ng malalaking kapitalistang dayuhan 
at lokal. Usapin na ito bago pa man tumampok ang 
kasalukuyang usapin sa makabuluhang pagdaragdag sa 
sahod ng mga manggagawa. Antimano”y nakapaloob 
sa krisis ang industriya sa Pilipinas. Ilang taon na 
ring papaliit ang pumapasok na direktang dayuhang 
puhunan habang maramihan namang nagsasara at 
nagtatanggalan ng mga manggagawa ang malalaking 
kumpanya. 

Patuloy na lumalala ang ganitong sitwasyon sa 
harap ng pagtumal ng produksyon sa mga nakaraang 
buwan. Dulot ito ng problema sa sobrang produksyon 
ng pandaigdigang sistemang kapitalista. na 
humahantong ngayon sa pagkipot ng pandaigdigang 
pamilihan para sa mga pangunahing eksport ng bansa, 
tulad ng mga pyesang elektronik, kasuotan at langis 
ng niyog. Dahil dito, nitong unang hati ng taon ang 
eksport ng mga pyesang elektronik ay bumagsak 
nang 29.27%; kasuotan, 9.1%; at langis ng niyog, 
26.9%. Ang eksport ng mga pyesang elektronik ay 
bumubuo ng mahigit kalahati hanggang 75% ng 
kabuuang eksport ng bansa. Sa kabuuan, nagpapakita 
ng tunguhing pababa ang nagagamit na kapasidad 
sa produksyon ng bansa mula 79.8% noong 1999 at 
80.1% noong 2000, tungo sa 77.8% nitong unang 
kwarto ng 2001 at 76.3% nitong Mayo. 

Ang dinaranas na krisis ng sektor sa industriya ay 
balot ng tuluy-tuloy at higit na mas malaking suliranin 
ng “globalisasyon” o ng ibayo at halos kumpleto nang 
pagbubukas ng ekonomya ng Pilipinas at iba pang 

malakolonya para buong-layang makapandambong 
ang mga dayuhang monopolyo kapitalista. Sa tulak ng 
“globalisasyon”, ipinatutupad ng malalaking kapitalista 
ang pinakamalulupit na anyo ng pagwawasak sa mga 
pwersa sa produksyon sa bansa. Kabilang sa mga 
ito ang patakaran sa mababang pagpapasahod, iba't 
ibang paraan ng “pleksibilisasyon” ng paggawa tulad 
ng kontraktwalisasyon, kaswalisasyon, downsizing at 
iba pang paraan ng pagbabawas ng bilang ng mga 
manggagawa, pagtatambak ng mga sobrang produkto 
ng mga imperyalista, pagpapalipat-lipat sa mga bansa 
kung saan mas mura ang lakas-paggawa at mas 
maraming insentibo para sa dayuhang puhunan, at iba 


pa. 


Kulang pa sa sapat, hindi sobra, ang 
hinihiling na P125 karagdagang sahod 

Huwad na pagmamalasakit sa mga manggagawa 
ang pinalalabas ng malalaking kapitalista at mga 
tagapagsalita nila sa pagsasabing ang pagtataas ng 
sahod ay magbubunsod lamang ng malawakang 
pagsasara ng mga kumpanya at pagtatanggal sa 


trabaho. Higit sa anupaman, ito ay pagmamalasakit 
sa sarili ng malalaking kapitalista dahil hindi sila 
makapayag na kahit kaunti”y ang kanilang kinakamal 
na tubo ay mabawasan para madagdagan ang sahod ng 
mga manggagawa. 

Bigyang-pansin naman natin ngayon ang usapin 
sa halaga ng hinihiling na karagdagang sahod. Kung 
tutuusin, ang pagdagdag ng P125 sa kasalukuyang P250 
minimum na arawang sahod ay hindi pa makasasapat 
upang punan ang P510 bawat araw na kailangan 
para sa mga saligang pangangailangan ng isang 
karaniwang anim-kataong pamilya. Gayunpaman, 
higit itong makabuluhan kumpara sa kakarampot 
na umentong ibinigay ng reaksyunaryong gubyerno 
sa mga nakaraang taon. Ang karagdagang P125 
sa arawang sahod ay maaari nang magsilbing 
makatuturang remedyo sa labis na paghihikahos 
at paghihirap ng mga manggagawa at, sa gayon, 
pipigil sa mabilis na paglala ng kanilang katayuan sa 
buhay. Makapagpapasigla rin ito sa higit pang mga 
pakikibaka ng mga manggagawa para sa kapakanan 
nila at ng mamamayan. Ang pagtangging ibigay 


Arawang minimum na sahod kada rehiyon at abereyds na ikabubuhay na sahod (family living 
wage o FLW) ng isang anim-ka-taong pamilya (Mayo 2001) 

Rehiyon Huling nagtaas ng sahod Minimum na sahod FLW (Mayo 2001) 

NCR Nobyembre 2000 250 502 

CAR Mayo 1 2001 185 490 

Rehiyon I Disyembre 15 2000 190 459 

Rehiyon 2 Nobyembre 1 2000 180 428 

Rehiyon 3 Nobyembre16 2000 208.50 446 

Rehiyon 4 Oktyubre 19 2000 217 473 

Rehiyon 5 Nobyembre 1 2000 182 438 

Rehiyon 6 Nobyembre16 2000 170 378 

Rehiyon 7 Enero 1 2001 185 454 

Rehiyon 8 Mayo 1 2001 177 332 

Rehiyon 9 Disyembre 1 2000 165 440 

Rehiyon 10 Mayo 1 2001 180 401 

Rehiyon 11 Mayo 1 2001 180 385 

Rehiyon 12 Nobyembre 16 2000 160 424 

CARAGA Mayo 1 2001 173 - 

ARMM Nobyembre 19 2000 140 636 


Pinagkunan: Bureau of Labor and Employment Statistics 

ang karagdagang sahod ay tanda ng pagkaganid ng 
malalaking kapitalista. 

Iginigiit ng ilang asosasyon ng malalaking negosyo 
na lagpas sa kanilang kakayahan ang magbigay ng 
karagdagang P125. Ngunit pinabulaanan ito 
ng mga estadistika. 


Ang maliliit at lugmok na empresa 
ay dati-rati nang binibigyan ng 
eksempsyon sa ganap na 
pagpapatupad ng minimum na 
sahod. Nasa balikat nila ang 
responsibilidad ng paghiling nito. 


Tinukoy sa isang pag-aaral ng Ibon Foundation 
Inc. sa ilang sektor sa manupaktura, na ang karaniwang 
manggagawa na tumatanggap ng sahod na P290 ay 
nakalilikha ng halagang P1,214 bawat araw para 
sa kapitalista. Ibig sabihin, mula sa paggawa ng 
bawat manggagawa, nakapagkakamal ang kapitalista 
ng netong kitang P924 bawat araw. Kung gayon, ibigay 
man ang hinihiling na P125 bawat araw na dagdag 
na sahod, sobra-sobra pa rin ang netong kitang P799 
ibubulsa ng kapitalista. Malayong higit pa rito ang 
nililikhang halaga ng mga manggagawa sa malalaking 
empresa na mataas ang antas ng produksyon at 
produktibidad ng mga manggagawa. Tumatanggap man 
ngayon ng lampas sa minimum ang mga manggagawa 
sa malalaking empresa, may katwiran pa rin silang 
humiling ng karagdagang P125 sa kanilang mga 
sahod. 

Ipinakikita rin ng datos mula sa Philippine Industry 
Yearbook of Labor Statistics na ang gastos na ang 
gastos ng mga midyum at malalaking empresa sa sahod 
ng mga manggagawa ay mahigit lamang nang kaunti 
sa 10% ng kanilang kabuuang gastos sa produksyon. 
Samakatwid, kahit itaas nang 50% ang sahod, hindi 
lalampas sa 5% ang madaragdag sa gastos ng mga 
kapitalista sa produksyon. Isa itong napakaliit na 
halagang kayang-kayang punan ng kanilang tubo, 
laluna ng mga malalaking kapitalista. 

Ang maliliit at lugmok na empresa ay dati-rati nang 
binibigyan ng eksempsyon sa ganap na pagpapatupad 
ng minimum na sahod. Nasa balikat nila ang 
responsibilidad ng paghiling nito. Sa kabilang panig, 

dati na ring ipinamalas ng kilusang manggagawa 
ang kahandaan nitong maging pleksible at magbigay- 
puwang sa pagharap sa maliliit na negosyante. 
Nagmumula ang patakarang ito ng kilusang 
manggagawa sa pagkilala sa katotohanang ang maliliit 
na negosyante ay dumaranas ng krisis pangunahin 
dulot ng panggigipit ng mga dayuhang monopolyo 
kapitalista, malalaking kapitalistang kumprador at 
burukrata at malalaking panginoong maylupa. Ang 
| maliliit na negosyante ay higit ngayong sinasalanta 
4 ng todo-largang liberalisasyon sa kalakalan at 
pamumuhunan, na nagtutulak pataas ng kanilang 
mga gastos sa produksyon at naglalabas sa kanila 
sa pamilihan. 

Marapat na ang maliliit at panggitnang 
kapitalista ay hikayatin ng kilusang manggagawa na 
labanan ang dominasyon ng malalaking kapitalistang 
lokal at dayuhan. 


Karagdagang sahod laban sa pagtaas ng 
presyo 

Hindi dapat ikatakot ng mga manggagawa ang banta 
ng malalaking kapitalista at reaksyunaryong gubyerno 
na ang pagtataas ng sahod ng mga manggagawa ay 
magbubunsod lamang ng pagtataas sa presyo ng mga 
bilihin. Ito ay bantang kailangang harapin ng mga 
manggagawa ng higit pang tapang at kahandaang 
lumaban. 

Ayaw ng mga kapitalistang mabawasan ni katiting 
ang kanilang napakalaki nang tinutubo. Kung mapilitan 
man silang magbigay ng karagdagang sahod, gaganti 
sila sa mga manggagawa sa pamamagitan ng pagtataas 
ng presyo ng mga bilihin. 

Sa sitwasyong nagbabanta ang ibayong pagtataas 
ng mga presyo, responsibilidad ng gubyerno na pigilin 
ang pagtataas ng presyo sa pamamagitan ng iba't 
ibang mekanismo, pagmonitor sa pagpepresyo ng mga 
negosyante, mekanismo para sa pagkontrol sa presyo, 
pagsuporta at subsidyo para sa mga saligang mga 
kalakal. 

Sa harap ng kapabayaan dito ng gubyerno, 
obligadong harapin din ng mga manggagawa ang 
paglaban sa pagtataas ng mga presyo sa pamamagitan 
ng panibago na namang pakikipaglaban para sa 
pagtataas ng sahod. 

Kaalinsabay ng pakikibaka para sa karagdagang 


sahod, kinakailangang palakasin din ng masang 
manggagawa at mamamayan ang kanilang kahandaan 
na labanan ang walang rendang pagtataas ng presyo 
at kapabayaan ng gubyerno sa tungkuling pigilin 
ito. Kinakailangang magkaroon ng pagkakaisa sa 
pagitan ng mga manggagawa at iba pang mamamayang 
maralita upang igiit ang pagbaba ng presyo ng mga 
karaniwang bilihin. 


Ang pag-akit ng dayuhang puhunan 

Iginigiit ng mga reaksyunaryo na ang pagtataas sa 
sahod ng mga manggagawa ay sasagka sa pag-unlad 
ng ekonomya dahil pipigilan nito ang pagpasok ng 
bagong dayuhang pamumuhunan. 

Ang ganitong argumento ay nagtataguyod sa 
neokoloyal na patakaran ng murang lakas-paggawa o 
pagpako ng sahod ng mga manggagawa sa mababang 
antas upang makakaakit ng dayuhang pamumuhunan. 
Baluktot ang konsepto ng “pag-unlad” ng ekonomya, 
na nakasalalay sa pag-akit ng dayuhang pamumuhunan 
at lubusang pagbubukas ng ekonomya sa kanilang 
pandarambong. Lubusan na nitong isinasaisantabi 
ang pangkasaysayang katotohanan na ang pag-unlad 
ng ekonomya ay mas dapat pa ngang tingnang 
pagpapaunlad ng pambansang industriya, kung saan 
ang binibigyang-diin at 


Pinatunayan na ng ilang dekada ng neokolonyal 
na paghahari ng imperyalismo sa bansa, na walang 


idinudulot na pagsulong o kaunlaran ang 
pamumuhunan sa bansa ng dayuhang malalaking 
kapitalista. Bagkus, ibayong pang-aapi, 


pagsasamantala at paghihirap ang dulot nito sa 
pambansang ekonomya at sa mamamayan. 

Lalong winasak ng pagtataguyod sa imperyalistang 
“elobalisasyon” ang atrasado na ngang ekonomya 
ng bansa. Binaklas nito ang anupamang natitirang 
haligi ng kasarinlang pang-ekonomya. Kahit ang 
pinakamaliit na aspeto ng pambansang patrimonya ay 
isinubasta na sa mga dayuhan. Isinasakripisyo ang 
interes ng mamamayan, kabilang ang kahilingan ng 
mga manggagawa para sa karagdagang sahod, sa altar 
ng “globalisasyon”. 

Sa nakaraang mga taon, lalong lumala ang krisis 
sa pinansya at ekonomya dulot ng walang rendang 
pagbubukas ng ekonomya na ibinwelo sa ilalim ng 
programang Philippines 2000 o ang Medium Term 
Philippine Development Plan (MTPDP) alinsunod sa 
patakaran ng liberalisasyon na sinimulang ipatupad 
ni Ramos noong 1992 na ipinagpatuloy ni Estrada 
noong 1998 at ipinagpapatuloy ngayon ni Macapagal- 
Arroyo. 


prayoridad ay mga 
lokal na salik at hindi 
ang pagpasok ng 
dayuhang puhunan. 
Bukod sa ito'y 
tahasang anti-mangga- 
gawa, ikinukubli nito 
ang tunay at mas 


Ang pagbibigay ng naaangkop na sahod 


sa masang manggagawa at pag-aangat ng 
kabuhayan ng masang magsasaka sa 
pamamagitan ng reporma sa lupa ay 
mangangahulugan ng paglaki ng konsumo sa 
mga saligang pangangailangan at ng pamilihan 
para sa pagbwelo ng produksyon ng mga lokal 
na industriya at agrikultura. 


pundamental na mga 
salik sa likod ng 
nagpapatuloy at lalo pa ngang lumalalang krisis sa 
ekonomya. 

Ang krisis sa ekonomya sa Pilipinas ay palagiang 
umiiral dulot ng kawalan ng pambansang 
industriyalisasyon at tunay na reporma sa lupa. 
Isinadlak ng imperyalismo ang Pilipinas sa atrasadong 
kalagayan upang magsilbi itong simpleng tagasuplay ng 
murang hilaw na materyales at murang lakas-paggawa 
para sa bahagyang pagpoproseso at tagapagbili ng mga 
yaring produkto ng mga imperyalista. 


Sa ilalim ng programang ito, inilarga ang 
pinakamasasamang anyo ng pagsasamantala at pang- 
aapi sa uring manggagawang Pilipino. Kabilang dito 
ang labor-only contracting, kaswalisasyon, downsizing/ 
streamlining, pagsupil sa karapatan sa pagbubuo ng 
unyon at pagwewelga. Ang lahat ng ito ay nakatuon sa 
paghadlang sa pagtataas ng sahod ng mga manggagawa 
at sa pagpapaamo sa mga manggagawa upang maakit 
sa bansa ang mga dayuhang mamumuhunan. 

Ang kinakailangan upang lutasin ang krisis sa 
ekonomya ng Pilpinas ay ang pagpapatupad ng 

pambansang industriyalisasyon at tunay na reporma sa 
lupa. Sa gayon lamang lahatang-panig na mapauunlad 
ang ekonomya. Ang pagbibigay ng naaangkop na sahod 
sa masang manggagawa at pag-aangat ng kabuhayan 
ng masang magsasaka sa pamamagitan ng reporma 
sa lupa ay mangangahulugan ng paglaki ng konsumo 


Ihinaharap ng rehimen ang samu't 
saring palamuting “alternatibo” 
para ikubli ang sa esensya'y 
pagtatangging isakatuparan ang 
makabuluhang pagdaragdag sa 
sahod ng mga manggagawa. 


sa mga saligang pangangailangan at ng 

pamilihan para sa pagbwelo ng produksyon ng 
mga lokal na industriya at agrikultura. Sa gayon 
magkakaroon ng batayan ang pagsusulong ng 
pambansang industriyalisasyon. Sa kabilang banda, 
ang patakaran ng murang lakas-paggawa ay nakaayon 
at nagpapanatili sa atrasado at di industriyalisadong 
katayuan ng ekonomya. Taliwas ito sa sinasabi ng mga 
reaksyunaryo na ang pagdaragdag sa sahod ng mga 
manggagawa ay siyang hadlang sa industriyalisasyon. 


Ang mga regional wage boards 

Upang lalong ibagsak ang sahod ng mga 
manggagawa, binaklas ng reaksyunaryong gubyerno 
ang pambansang minimum na sahod at ginawang 
lokalisado ang pagtatakda nito sa pamamagitan ng 
Wage Rationalization Act of 1990 o Republic Act 
6727. Ang batas na ito ang nagbuo ng mga Regional 
Wage Board. Layunin nitong hatiin ang hanay at 
paghiwa-hiwalayin ang paglaban ng mga manggagawa. 
Epektibong nagamit ang mga Regional Wage Board 
upang ipako sa napakababang antas ang sahod ng mga 
manggagawa sa kabila ng mabilis na pagbulusok ng 
kabuhayan. Mula noong 1997, hindi lalagpas sa P67 
bawat araw ang itinakdang karagdagan sa sahod ng 
isang manggagawa samantalang umabot na sa mahigit 
P300 ang dagdag na kailangan pa niyang habulin para 
makamit ang mga kinakailangan para sa disenteng 
ikabubuhay ng kanyang pamilya. 

Sinusuportahan ng mga dilawang lider sa kilusang 
paggawa ang panloloko ng mga Regional Wage 

Board sa pamamagitan ng taunang paghahapag sa 
mga daluyang ito ng kanilang mga petisyon para 
sa karagdagang sahod at pagpapahayag ng malaking 
pasasalamat sa anumang mumunting ipinagkakaloob 
ng mga daluyang ito. 

Kaakibat ng pakikibaka para sa karagdagang 
sahod, sa gayon, kailangang ipaglaban din ng mga 
manggagawa ang pagbasura sa RA 6727 at pagbaklas 
sa mga Regional Wage Board. Kailangang 

pagkaisahan ng buong kilusang paggawa sa 

kasalukuyang laban para sa lehislasyon ng 
pambansa at panlahatang karagdagang P125 sa 
arawang sahod. 


Ang mga palamuting “alternatibo” sa 
karagdagang sahod 

Ihinaharap ng rehimen ang samu't saring 
palamuting “alternatibo” para ikubli ang sa esensya'y 
pagtangging isakatuparan ang makabuluhang dagdag 
sa sahod ng mga manggagawa. Sa kanyang talumpati 
noong Hulyo 23, hiniling ni Gloria Macapagal-Arroyo 
sa mga kapitalista ang pagbibigay ng Emergency Cost 
of Living Allowance sa mga manggagawa, at iniharap 
ang posibilidad na tumanggap ang mga manggagawa 
ng iba pang “benepisyo” kabilang ang pagbabawas sa 
binabayarang buwis, mga programang pabahay at iba 
pa. Kaisa ni Macapagal-Arroyo ang mga repormista at 
ilang dilawang lider sa paghaharap ng ganitong mga 
“alternatibo”. 

Ang ganitong mga panukala ay tahasang 
panlilinlang sa mga manggagawa sa hangaring 
patahimikin sila't idiskaril ang kanilang pakikibaka 
para sa karagdagang sahod. Ang mga ito ay ipinapakete 
bilang mga hakbanging magdudulot ng kagyat na 
kaluwagan sa mga manggagawa o mga “safety net” sa 
wika ng mga dilawan at repormista. Ngunit sa katuus- 
tuusan, isasabalikat din ng mga manggagawa ang mga 
negatibong epektong idudulot ng mga “alternatibong” 
ito. 

Sa panawagan ni Macapagal-Arroyo para sa 
pagbibigay ng ECOLA, tiniyak niya sa mga negosyante 
na ito ay ituturing na pag-abono lamang at ibabalik 
ng mga manggagawa sakaling may makamit silang 
karagdagang sahod. Bukod pa'y pakiusap lamang 
ito ni Macapagal-Arroyo-wala itong bisa o bigat ng 
batas. 


Isa pang “alternatibo” na matagal nang 
ipinapanukala ng mga repormista at dilawang lider 
at ngayo'y sinuportahan ni Macapagal-Arroyo ay ang 
pag-aalis o pagbabawas sa witholding tax (buwis na 
otomatikong kinakaltas sa sahod ng mga manggagawa). 
Malaki itong panlilinlang. Unang-una, wala namang 
kinakaltas na ganito sa sahod ng mga kumikita lamang 
ng minimum na sahod. 


Bukod pa, ang mababawas sa kinukulektang buwis 
ng gubyerno ay babawiin din lamang naman sa 
pamamagitan ng pagdaragdag ng mga di-tuwirang 
buwis na ipapataw ng mamamayan, pagtitipid sa mga 
pinakasaligang serbisyong pampubliko na kailangan 
ng mamamayan, laluna ng masang anakpawis, tulad ng 
mga serbisyong pangkalusugan, edukasyon, pabahay 
at iba pa, at direktang pagpapasagot sa mamamayan 
ng papalaking gastos sa mga ito. 


Nitong nakaraang mga buwan, tumaas nang 20% 
ang singil sa serbisyo ng mga pampublikong ospital. 
Nitong nakaraang pasukan, tumaas ang matrikula 
sa mga pampublikong kolehiyo nang mula 5-1596. 
Tataasan na rin ang singil sa mga serbisyo tulad ng 
tubig at kuryente. At may planong itaas rin mula 8% 
tungo sa 21% ang kontribusyong babayaran ng mga 
myembro ng SSS. 


Ngayon pa lamang, may lumabas nang 
memorandum mula sa International Monetary Fund na 
nagtutulak ng pagtataas ng value-added tax mula 10% 
hanggang 11%; at ng excise tax (buwis sa konsumo) sa 
sigarilyo, beer at alak. 

Ang tinutungtungang balangkas ng mga argumento 
at pamamaraan ng kapitalista at ng rehimen sa 
pagtatangging isakatuparan ang makabuluhang dagdag 
sa sahod ng mga manggagawa ay ang neokolonyal na 
patakaran ng murang paggawa. Kasabay ng pakikibaka 
para sa makatarungang sahod para sa mga manggagawa 
at paglaban sa mga pagtanggi, pakana, panlilinlang at 
propaganda ng malalaking kapitalista at ng rehimen, 
kailangan ding labanan ang mismong tinutungtungan 
nitong balangkas ng mapang-aping at 
mapagsamantalang sistemang panlipunan. 

Ang pakikibaka ng uring manggagawa para sa 
karagdagang sahod ay bahagi ng pakikibaka ng 
mamamayang Pilipino laban sa kasalukuyang umiiral 
na mapang-aping sistemang panlipunan. Ang tagumpay 
ng masang manggagawa sa pakikibakang ito ay 
tagumpay ng buong sambayanan. Marapat kung 
gayon, na ipamalas ng lahat ng pwersang demokratiko 
at patriyotiko ang suporta sa pakikibaka para sa 
karagdagang sahod at ibigay ang lahat ng maiaambag 
sa pagsusulong at ikatatagumpay ng labang ito. 

